2022 12 12
LT
Europos Sąjungos oficialusis leidinys
L 318/117
(4)
Komisijos įgyvendinimo sprendimas (ES) 2022/728 (6) skirtas Belgijai, Vokietijai, Graikijai, Prancūzijai, Kiprui, Latvijai, Liuksemburgui, Maltai, Nyderlandams, Rumunijai ir Švedijai.
Tame sprendime Komisija nustatė, kad Švedijos AL3 veiklos rezultatų plano projekte pateikti maršruto ekonominio efektyvumo tiksliniai veiklos rodikliai yra nesuderinami su Sąjungos masto tiksliniais veiklos rodikliais, ir pateikė rekomendacijas dėl tų tikslinių rodiklių peržiūros.
(5)
Reaguodama į 2022 m. vasario 24 d. pradėtą Rusijos karinę agresiją prieš Ukrainą, Sąjunga įvedė ribojamąsias priemones, kuriomis Rusijos oro vežėjams, Rusijoje registruotiems orlaiviams, taip pat ne Rusijoje registruotiems orlaiviams, kurie nuosavybės teise priklauso bet kuriam Rusijos fiziniam ar juridiniam asmeniui, subjektui ar organizacijai arba yra jų užsakyti ar kitaip valdomi, uždrausta nutūpti Sąjungos teritorijoje, kilti iš jos ar skristi virš jos.
Tos ribojamosios priemonės ir Rusijos priimtos atsakomosios priemonės lėmė oro eismo pokyčius Europos oro erdvėje.
Tam tikrose valstybėse narėse, įskaitant Švediją, smarkiai sumažėjo skrydžių virš teritorijos oro erdvėje, už kurią jos yra atsakingos, skaičius.
Tačiau Sąjungos lygmeniu poveikis skrydžių skaičiui buvo nedidelis, palyginti su staigiu oro eismo visoje Europoje sumažėjimu, kurį lėmė COVID-19 pandemija.
(6)
2022 m. liepos 13 d. Švedija pateikė Komisijai įvertinti persvarstytą AL3 veiklos rezultatų plano projektą (toliau – persvarstytas veiklos rezultatų plano projektas).
(7)
Veiklos rezultatų apžvalgos įstaiga, padedanti Komisijai įgyvendinti veiklos rezultatų planą pagal Reglamento (EB) Nr.
549/2004 11 straipsnio 2 dalį, pateikė Komisijai ataskaitą su savo rekomendacijomis dėl persvarstyto veiklos rezultatų plano projekto vertinimo.
(8)
Pagal Įgyvendinimo reglamento (ES) 2019/317 15 straipsnio 1 dalį, Komisija įvertino, ar į persvarstytą veiklos rezultatų plano projektą įtraukti vietos tiksliniai veiklos rodikliai dera remiantis to įgyvendinimo reglamento IV priedo 1 punkte nustatytais vertinimo kriterijais ir atsižvelgiant į vietos aplinkybes.
Peržiūrėdama veiklos rezultatų planų projektus pagal elementus, nurodytus to įgyvendinimo reglamento IV priedo 2 punkte, Komisija papildė kiekvienos pagrindinės veiklos srities ir su ja susijusių tikslinių veiklos rodiklių vertinimą.
(9)
2022 m. birželio mėn. paskelbtoje Eurokontrolės statistikos ir prognozių tarnybos (STATFOR) bazinėje eismo prognozėje atsižvelgiama į 5 konstatuojamojoje dalyje nurodytą aplinkybių pasikeitimą.
Remdamasi ta prognoze, Komisija pažymi, kad dėl Rusijos agresijos karo prieš Ukrainą likusią AL3 dalį eismo perspektyvos Švedijoje ir toliau išlieka labai pablogėjusios.
Kadangi tie aplinkybių pokyčiai daro didelį poveikį į persvarstytą veiklos rezultatų plano projektą įtrauktiems tiksliniams veiklos rodikliams, į juos reikėtų atsižvelgti vertinant į jį įtrauktus vietos tikslinius veiklos rodiklius.
KOMISIJOS VERTINIMAS
Saugos pagrindinės veiklos srities tikslinių veiklos rodiklių vertinimas
(10)
Saugos pagrindinėje veiklos srityje Komisija įvertino Švedijos pateiktų tikslinių rodiklių, susijusių su oro navigacijos paslaugų teikėjų (ONPT) saugos valdymo veiksmingumu, derėjimą remdamasi Įgyvendinimo reglamento (ES) 2019/317 IV priedo 1.1 punkte nustatytu kriterijumi.
(11)
Švedijos pasiūlyti vietos saugos veiksmingumo tiksliniai rodikliai pagrindiniam oro navigacijos paslaugų teikėjui, būtent LFV, susiję su saugos valdymo veiksmingumu, suskirstyti pagal saugos valdymo tikslą ir išreikšti įgyvendinimo lygiu:
(6) 2022 m. balandžio 13 d.
Komisijos įgyvendinimo sprendimas (ES) 2022/728 dėl tam tikrų tikslinių veiklos rodiklių, nustatytų Belgijos, Vokietijos, Graikijos, Prancūzijos, Kipro, Latvijos, Liuksemburgo, Maltos, Nyderlandų, Rumunijos ir Švedijos pagal Europos Parlamento ir Tarybos reglamentą (EB) Nr.
549/2004 pateiktuose nacionalinių planų ir funkcinių oro erdvės blokų veiklos rezultatų planų projektuose, nesuderinamumo su trečiojo ataskaitinio laikotarpio Sąjungos masto tiksliniais veiklos rodikliais, kuriame pateikiamos rekomendacijos dėl tų tikslinių rodiklių peržiūros (OL L 135, 2022 5 12, p. 4).